કેન્દ્ર સરકારે આખરે સગીર ન્યાય (બાળકોની દેખભાળ અને સંરક્ષણ) ખરડાને વર્ષ ૨૦૧૫માં મંજૂરી આપી છે. જે સંસદમાં પસાર થશે તો ૧૬-૧૮ વર્ષની વયજૂથના ગુનેગારોને પણ કઠોર સજા થઈ શકશે. વર્તમાન કાયદા અંતર્ગત આવા આરોપીઓ પર સામાન્ય કોર્ટને બદલે જુવેનાઈલ જસ્ટિસ બોર્ડમાં કેસ ચાલે છે. દોષી સાબિત થાય તો તેને વધુમાં વધુ ત્રણ વર્ષ માટે કિશોર સુધારગૃહમાં મોકલી શકાય છે. વીતેલાં વર્ષોમાં જે ઝડપથી આવા ગુનેગારોની સંખ્યામાં વધારો થયો છે, તેને ધ્યાનમાં રાખીને આ જોગવાઈઓનો વિરોધ વધ્યો છે. ખાસ કરીને ડિસેમ્બર, ૨૦૧૨માં દિલ્હીમાં થયેલા નિર્ભયા દુષ્કર્મ કાંડ બાદ વર્તમાન કાયદામાં ફેરફારની જર અનુભવાઈ હતી.